stanford-oval/wikipedia huggingface dataset:
Kaukosäädin
Historia

1940-luvulla kehitettiin kaukosäädin autotallin nosto-oven avaamista varten, joka oli ensimmäinen kaukosäätimen ensimmäinen siviilipuolen sovellus.
Käytössä oli langallisia kauko-ohjaimia kuten Zenith Electronics -yhtiön Lazy-Bones, jonka avulla television kanavaa pystyi vaihtamaan.
1950-luvulla Zenithin johtaja Eugene F. McDonald komensi yhtiönsä insinöörit kehittämään laitteen, jolla hän voisi hiljentää television äänen mainosten kohdalla tai vaihtaa toiselle kanavalle. Mekaniikkainsinööri Eugene Polley suunnitteli tarkoitusta varten laitteen nimeltä Flash-Matic. Pistoolimallinen laite ampui valonsäteitä, joille oli valokennotyyppinen tunnistin televisiovastaanottimen joka kulmassa.  Laitteen ongelma oli, että valotunnistimet olivat liian herkkiä ja saattoivat regoida myös esimerkiksi auringon säteisiin. Laite oli myös kallis. Se oli myynnissä vain vuoden verran, vuoteen 1956 saakka.
Zenithin sähköinsinööri Robert Adler kehitti seuraavan sukupolven laitteen. Aluksi suunniteltiin radioaalloilla toimivaa laitetta, mutta se vaikuttaisi naapuritalonkin televisioon. Niinpä Adler päätyi käyttämään ääntä. Kun Adlerin Space Command -kauko-ohjaimen nappia painoi, laitteen sisällä oleva vasara löi alumiinisauvaa, joka synnytti ultraääntä, johon vastaanottimen mikrofoni reagoi. Laitteessa oli neljä nappia, ja joista jokainen soitti eri taajuisen ultraäänen. Useimmat ihmiset eivät kuulleet laitteen ääntä, mutta lemmikkieläimet pystyivät sen erottamaan. Laite oli mekaaninen eikä tarvinnut paristoja lainkaan. Sitä ei myöskään tarvinnut suunnata vastaanotinta kohti kuten Flash-Maticia. Järjestelmän haittapuoliin kuului, että kilisevät avaimet tai kolikot saattoivat vaihtaa television kanavaa. Ultraäänikaukosäätimet olivat käytössä 1980-luvulle saakka.
Vuonna 1974 BBC käynnisti tekstitelevisiopalvelunsa Ceefaxin. Tätä varten tarvittiin kauko-ohjain, jossa oli numeronäppäimistö, jonka avulla teksti-TV:n sivuja voitaisiin selata. Sen vuoksi kehitettiin kaukosäädintyyppi, joka toimi infrapunavalolla.
Käyttö

Yleisin kaukosäätimen sovellus on television hallinta. Kotikäytössä olevat kaukosäätimet ovat nykyisin yleensä langattomia, eli ne eivät ole kiinteässä yhteydessä säädettävään laitteeseen. Suurin osa viihde-elektroniikkalaitteiden kaukosäätimistä välittää komennot kohteeseen digitaalisen infrapunasignaalin avulla.
Toiminta

Kaukosäädin lähettää videonauhurille, televisiolle tai muulle laitteelle infrapunasäteen, jonka sisältämä tieto vaihtaa esimerkiksi kanavaa tai muuttaa äänen voimakkuutta. Tieto on kaksijärjestelmällä muodostettu pulssijono, jonka vastaanotin tulkitsee. Silmälle näkymätön infrapunavalo tuotetaan valodiodilla ja otetaan vastaan infrapunakennolla, joka toimii valokennon tavoin.
Kaukosäädin muistuttaa ulkomuodoltaan ja toiminnaltaan taskulaskinta. Napin painallus lähettää sähkösignaalin mikropiiriin, joka puolestaan lähettää pulssijonon valodiodille. Valodiodista käytetään usein lyhennettä LED. Pulssijono muodostuu nollista ja ykkösistä eli välillä virta kulkee, välillä ei kulje. Jokainen virtasykäys saa valodiodin lähettämään infrapunavaloa
Vastaanottimen päässä on infrapunalle herkkä valokenno, joka antaa infrapunapulssien tahdissa vaihtelevan sähkövirran. Pulssijono tulkitaan mikropiirissä, joka ohjaa vastaanotinta esim. televisiosta.
Aiheesta muualla

Wikimedia Commonsissa on kuvia tai muita tiedostoja aiheesta .
Kuluttajavirasto (Viitattu 28.12.2008)
Zenith Flash-Matic (1955)
Zenith Space Commander
Nykyaikainen kaukosäädin.
Ilmastointilaitteen kaukosäädin.
Radion kaukosäädin.
Juri Norstein

Juri Norstein (2009)
Kuva Norsteinin elokuvasta Siili sumussa neuvostoliittolaisessa postimerkissä vuodelta 1988.
Juri Norstein (ven. Юрий Борисович Норштейн, s. 15. syyskuuta 1941) on venäläinen animaattori, elokuvaohjaaja ja käsikirjoittaja. Hän on tehnyt suurimman osan elämäntyöstään animaatiostudio Sojuzmultfilmin palveluksessa. Norsteinin kuuluisin elokuva on vuonna 1979 valmistunut Satujen satu, joka valittiin Los Angelesissa vuonna 1984 kaikkien aikojen parhaaksi animaatioelokuvaksi.
Norstein varttui Moskovassa, ja käytyään kaksivuotisen animaattorikurssin hän pääsi töihin Sojuzmultfilmiin. Norstein toimi aluksi kokeneempien animaattorien apulaisena ja sai odottaa useita vuosia, ennen kuin hänen annettiin ohjata omia elokuvia.
Norstein käyttää elokuvissaan monitasokameraa, minkä ansiosta niissä on vahva syvyysvaikutelma. Norstein on pysytellyt uskollisesti pala-animaatiotekniikassa, eikä käytä elokuvissaan tietokoneita apuna. Hän tekee elokuvansa yhdessä vaimonsa Francesca Jarbusovan kanssa. Norsteinin ohjaamat elokuvat ovat runollisia ja surumielisiä, ja niiden rytmi on useimpiin nykyanimaatioihin verrattuna rauhallinen. Värit ovat yleensä murrettuja ja hillittyjä.
Vuonna 1981 Norstein aloitti Nikolai Gogolin novelliin Päällystakki pohjautuvan animaatioelokuvan teon. Hän työskentelee elokuvan parissa edelleen.
Suomessa Norsteinin elokuvia on esitetty muun muassa Suomen elokuva-arkistossa ja Tampereen lyhytelokuvajuhlilla. Niitä ovat Kerženetsin taistelu (Ivan Ivanov-Vanon kanssa 1971), Kettu ja jänis (1973), Haikara ja kurki (1974) ja Siili sumussa (1975).
Norstein oli yksi helmikuussa 2022 Novaja gazetassa julkaistun, Venäjän hyökkäyksen Ukrainaan tuominneen avoimen kirjeen allekirjoittajista.
Filmografia

Kerženetsin taistelu (Сеча при Керженце, 1971)
Kettu ja jänis (Лиса и заяц, 1973)
Haikara ja kurki (Цапля и журавль, 1974)
Siili sumussa (Ёжик в тумане, 1975)
Satujen satu (Сказка сказок, 1979)
Kinectimals

| Kinectimals |
| --- | --- |

Kehittäjä:  Frontier Developments
Julkaisija:  Xbox Game Studios
Jakelija:  Google Play ja App Store
Säveltäjä:  Peter McConnell
Pelisarja:  Kinectimals
Julkaistu:  2010
Lajityyppi:  Virtuaalilemmikki
Pelimuoto:  yksinpeli
Alusta:  Windows Phone, Xbox 360, IOS ja Android
Jakelumuoto:  Digitaalinen lataus
Lisää peliartikkeleitaVideopelien teemasivulla
Kinectimals on videopeli Xbox 360:lle ja käyttää Kinectiä pelin ohjaamiseen. Pelin on kehittänyt Frontier Developments. Pelissä pelaaja pääsee vuorovaikutukseen virtuaalieläinten kanssa. Peli on suunnattu nuorelle pelaajakunnalle, lähinnä lapsille.
Pelaaminen

Pelaaja pystyy ruokkimaan, leikkimään ja huolehtimaan lemmikistään. Peli on kuvattu ensimmäisestä persoonasta ja Kinect seuraa pelaajan liikkeitä. Pelaaja voi mm. mennä makaamaan lattialle selälleen jolloin pentu kopioi pelaajaa ja leikkii kuollutta.
Eläimet

Pelin alussa pelaaja pystyy valitsemaan viidestä eri eläimestä mieluisansa:
Gepardi
Bengalintiikeri
Musta pantteri
Afrikan leijona
Afrikan leopardi
Pelin edetessä pelaaja pystyy valitsemaan lisää eläimiä:
Borneonpuuleopardi
Servaali
Valkoinen jaguaari
Punailves
Siperiantiikeri
Sapelihammastiikeri
Koulourá (Attika)

Koulourán saari.
| --- | --- |
Sijainti:  37°47′01″N, 23°53′05″E, Saronikós Itä-Attika, Attika Kreikka
Saariryhmä:  Argo-Saroniset saaret
Vesialue:  Saroninlahti
Merialue:  Egeanmeri, Välimeri
Pinta-ala:  0,009 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Koulourá (kreik. Κουλουρά) on pieni Kreikan saari, joka kuuluu Argo-Saronisiin saariin ja sijaitsee Attikan Saroninlahden puoleisella rannikolla länteen Lagonísin niemestä. Saaren pinta-ala on noin 0,009 neliökilometriä ja se on asumaton. Hallinnollisesti Koulourá kuuluu Saronikóksen kuntaan, Itä-Attikan alueyksikköön ja Attikan alueeseen.
Jorge Garbajosa

| Jorge Garbajosa |
| --- | --- |

Henkilötiedot
Koko nimi:  Jorge Garbajosa Chaparro
Syntynyt: 19. joulukuuta 1977 (ikä 46) Torrejón de Ardoz, Espanja
Kansalaisuus:   Espanja
Koripalloilija
Lempinimi:  Garbo
Pelipaikka:  Pieni laitahyökkääjä / Iso laitahyökkääjä
Pituus:  207 cm
Paino:  111 kg
Pelaajaura
Seurajoukkueet
1994–2000 2000–2004 2004–2006 2006–2008 2008–2009 2009–2011 2011–2012:   TAU Cerámica  Benetton Treviso  Unicaja Málaga  Toronto Raptors  Himki  Real Madrid  Unicaja Málaga
Maajoukkueet
2000–2010:   Espanja
Ottelut (pisteet):  166
Aiheesta muualla
FIBA
| Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Mitalit> Maa:   Espanja.Miesten koripallo. Olympialaiset  | Maa:   Espanja> Miesten koripallo. |
| --- | --- | --- | --- |
|  Hopeaa | Peking 2008 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Japani 2006 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Puola 2009 |  |  |
|  Hopeaa | Ruotsi 2003 |  |  |
|  Hopeaa | Espanja 2007 |  |  |
|  Pronssia | Turkki 2001 |  |  |
Jorge Garbajosa Chaparro (s. 19. joulukuuta 1977 Torrejón de Ardoz, Madridin maakunta) on espanjalainen aktiiviuransa lopettanut koripalloilija.
Ura

Garbajosa aloitti pelaamisen TAU Cerámican nuorissa, joista hän nousi edustusjoukkueeseen kaudella 1995–1996. Hän pelasi joukkueessa neljä kautta ennen kuin siirtyi Benetton Trevisoon. Hän voitti joukkueessa kaksi Italian-mestaruutta ja kaudella 2002–2003 Garbajosa nimettiin Euroliigan ykkötähdisöön. Kahden kauden jälkeen Benettonissa Garbajosa siirtyi Unicaja Málagaan, jonka paidassa hän voitti Espanjan-mestaruuden kaudella 2005–2005. Málagan paidassa hänet palkittiin myös Mister Europa -palkinnolla vuonna 2006.
Samana vuonna Garbajosa siirtyi NBA:han, kun hän teki Toronto Raptorsin kanssa sopimuksen. Hän ehti pelata 67 runkosarjapeliä ennen kuin kärsi pahan loukkaantumisen, joka piti hänet loppukauden sivussa. Kaudella 2006–2007 Garbajosa valittiin yhdessä joukkuetoverinsa Andrea Bargnanin kanssa NBA:n tulokasjoukkueeseen. Kaudella 2007–2008 Garbajosa ehti pelata seitsemän ottelua ennen kuin hänet jouduttiin leikkaamaan. Kauden jälkeen Raptors osti hänen sopimuksensa ja vapautti Garbajosan.
NBA-uransa jälkeen Garbajosa siirtyi venäläisseura Himkiin kaksivuotisella sopimuksella. Kaudella 2008–2009 Garbajosa johdatti joukkueensa aina ULEB Eurocupin finaaliin, jossa se hävisi Lietuvos Rytasille.
Himki ja Garbajosa purkivat sopimuksensa vuoden etuajassa. Elokuussa 2009 hän palasi kotimaahansa ja liittyi Real Madridin riveihin kaksivuotisella sopimuksella. Garbajosa edusti seuraa maaliskuuhun 2011 asti, jolloin hän palasi Unicaja Málagaan. Kesällä 2012 hän ilmoitti lopettavansa ammattilaiskoripalloilun. Hän siirtyi kuitenkin Espanjan koripalloliiton palvelukseen.
Aiheesta muualla

Kuvia tai muita tiedostoja aiheesta Jorge Garbajosa Wikimedia Commonsissa
NBA:n pelaajaprofiili (englanniksi)
ACB:n pelaajaprofiili (Arkistoitu – Internet Archive) (espanjaksi)
Euroliigan pelaajaprofiili (englanniksi)
Espanjan joukkue – Koripallon MM-kilpailut 2006
4 P. Gasol |
5 Fernández |
6 Cabezas |
7 Navarro |
8 Calderón |
9 Reyes |
10 Jiménez |
11 S. Rodríguez |
12 B. Rodríguez |
13 M. Gasol |
14 Mumbrú |
15 Garbajosa |
Valmentaja Hernández
Espanjan joukkue – Koripallon EM-kilpailut 2007
4 P. Gasol |
5 Fernández |
6 Cabezas |
7 Navarro |
8 Calderón |
9 Reyes |
10 Jiménez |
11 S. Rodríguez |
12 B. Rodríguez |
13 M. Gasol |
14 Mumbrú |
15 Garbajosa |
Valmentaja Hernández
Espanjan joukkue – Kesäolympialaiset 2008
4 P. Gasol |
5 Fernández |
6 Rubio |
7 Navarro |
8 Calderón |
9 Reyes |
10 Jiménez |
11 López |
12 Rodríguez |
13 M. Gasol |
14 Mumbrú |
15 Garbajosa |
Valmentaja Aíto
Espanjan joukkue – Koripallon EM-kilpailut 2009
4 P. Gasol |
5 Fernández |
6 Rubio |
7 Navarro |
8 Claver |
9 Reyes |
10 Cabezas |
11 López |
12 Llul |
13 M. Gasol |
14 Mumbrú |
15 Garbajosa |
Valmentaja Scariolo
Espanjan joukkue – Koripallon MM-kilpailut 2010
4 San Emeterio |
5 Fernández |
6 Rubio |
7 Navarro |
8 López |
9 Reyes |
10 Claver |
11 Vázquez |
12 Llull |
13 Gasol |
14 Mumbrú |
15 Garbajosa |
Valmentaja Scariolo
Julija Tsenova

Julija Tsenova
Julija Tsenova (bulg. Юлия Ценова; 30. heinäkuuta 1948 Sofia, Bulgaria – 11. huhtikuuta 2010 Bulgaria) oli bulgarialainen säveltäjä. Hän valmistui vuonna 1974 Bulgarian valtion musiikkiakatemiasta, jossa hän oli opiskellut pääaineinaan sävellystä Pantšo Vladigerovin ja pianonsoittoa Bogomil Staršenovin johdolla. Hän osallistui myös Ton de Leewin sävellyskursseille 1980-luvun alkuvuosina Sofiassa ja Amsterdamissa, Alankomaissa. Hän soitti uransa aikana pianoa useissa Euroopan maissa ja toimi pianonsoiton professorina pop- ja jazzosastolla Valtion musiikkiakatemiassa.
Tsenovan teoksissa näkyy filosofian vaikutus; 1990-luvulta lähtien hänen teoksissaan oli itämaisen filosofian piirteitä. Hän hyödynsi useita nykyaikaisia sävellystekniikoita. Hänen tuotantoonsa kuuluu näyttämömusiikkia, sinfonista musiikkia, kamarimusiikkiteoksia, vokaalimusiikkia, pop- ja jazzkappaleita, nukketeatterituotantojen musiikkia sekä TV-sarjoihin sävellettyä materiaalia. Teoksia on esitetty muun muassa Itävallassa, Tšekissä, Ranskassa, Saksassa, Kreikassa, Unkarissa, Italiassa, Alankomaissa, Norjassa, Puolassa, Romaniassa, Venäjällä, Slovakiassa, Espanjassa, Australiassa, Kanadassa ja Intiassa.
Josh Freeman

| Josh Freeman |
| --- | --- |

Henkilötiedot
Syntynyt: 13. tammikuuta 1988 Kansas City, Missouri
Kansalaisuus:   Yhdysvallat
Amerikkalaisen jalkapallon pelaaja
Pituus:  198 cm
Paino:  109 kg
Pelipaikka:  Pelinrakentaja
Pelinumero:  5/12
Pelaajaura
Seurat:  Tampa Bay Buccaneers   Minnesota Vikings   Indianapolis Colts
NFL-varaus:  17. varaus, 2009 Tampa Bay Buccaneers
Pääsarjaura:  2009–2016
Joshua Tyler ”Josh” Freeman (s. 13. tammikuuta 1988 Kansas City, Missouri) on yhdysvaltalainen ammattilaisuransa lopettanut amerikkalaisen jalkapallon pelaaja, pelipaikaltaan pelinrakentaja. Freeman pelasi kuusi kautta NFL-liigassa, niistä suurimman osan Tampa Bay Buccaneersissa.
NFL-ura

Tampa Bay Buccaneers varasi Kansasin valtionyliopistossa yliopistojalkapalloa pelanneen Freemanin vuoden 2009 NFL:n varaustilaisuudessa ensimmäisen kierroksen 17. pelaajana. Hän teki seuran kanssa viiden vuoden sopimuksen, jonka arvo voi nousta maksimissaan 36 miljoonaan dollariin.
Freeman oli marraskuusta 2009 lähtien Buccaneersin aloittava pelinrakentaja, kunnes hän sai penkkikomennuksen syyskuussa 2013 New England Patriotsia vastaan pelatun ottelun jälkeen. Seuraavassa ottelussa tulokas Mike Glennon aloitti Buccaneersin pelinrakentajana, eikä Freeman ollut mukana kokoonpanossa. Freemania yritettiin kaupata kaikille muille NFL-seuroille tuloksetta. Ongelmia tuotti muun muassa hänen tekemänsä iso sopimus tulokaskaudella.
Lopulta Buccaneers vapautti lokakuun 2013 alussa Freemanin sopimuksestaan. Muutama päivä myöhemmin Minnesota Vikings solmi yksivuotisen sopimuksen Freemanin kanssa. Freeman pelasi yhdessä ottelussa koko kauden aikana.
Freeman teki keväällä 2014 sopimuksen New York Giantsin kanssa, mutta sopimus purettiin jo toukokuussa harjoitusleirien alkaessa. Lopulta Freeman ei pelannut kaudella 2014 missään. Huhtikuussa 2015 Freeman teki sopimuksen Miami Dolphinsin kanssa. Freeman ei saanut paikkaa Dolphinsin pelaavasta kokoonpanosta ja hänen sopimuksensa purettiin harjoituskauden päätteeksi.
Freeman haki uutta pontta urallaan lyhytikäisestä FXFL-liigasta syksyllä 2015. Joulukuussa 2015 Indianapolis Colts palkkasi Freemanin loppukauden sopimuksella. Kauden aikana hän pelasi yhdessä ottelussa.
Freemanilla oli vaikeuksia saada enää ammattilaissopimusta. Vuonna 2018 hän harjoitteli kanadalaisen jalkapallon CFL-sarjan Calgary Stampedersin ja Montreal Alouettesin kanssa. Toukokuussa 2018 hän ilmoitti lopettavansa pelaajauransa.
Muuta

Freeman kärsii tarkkaavaisuus- ja ylivilkkaushäiriö ADHD:stä.
Käännös suomeksi
Kissat (alaheimo)

| Felinae |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Kissaeläimet Felidae
Alaheimo::  Felinae  Fischer, 1817
Suvut
 Acinonyx  Caracal  Catopuma  Felis  Leopardus  Leptailurus  Lynx  Pardofelis  Prionailurus  Profelis  Puma 
Katso myös
   Kissat (alaheimo) Wikispeciesissä   Kissat (alaheimo) Commonsissa 
Infobox OKNimi-testi OK: 
Kissat (Felinae) on kissaeläinten (Felidae) heimon alaheimo. Useimmat alaheimoon kuuluvista lajeista ovat pieniä tai keskikokoisia kissaeläimiä, mutta lajeissa on myös suurempia kuten puuma ja gepardi.
Suvut ja lajit

Acinonyx – gepardit
Acinonyx jubatus – gepardi
Caracal – karakalit
Caracal caracal – aavikkoilves eli karakali
Catopuma – kultakissat (aasiankissat)
Catopuma temminckii – aasiankultakissa
Catopuma badia – borneonkissa
Felis – kissat
Felis bieti – kiinanaavikkokissa
Felis chaus – viidakkokissa (suoilves, ruoikkokissa, kaislikkokissa)
Felis manul – arokissa eli manuli, joka toisinaan luetaan omaan sukuun Otocolobus
Felis margarita – hietakissa
Felis nigripes – mustajalkakissa
Felis silvestris – villikissa eli metsäkissa
Felis silvestris lybica (joskus Felis lybica) – afrikanvillikissa
Felis silvestris catus (joskus Felis catus) – kesykissa
Leopardus – oselotit
Leopardus braccatus – pantanalinkissa
Leopardus colocolo – pampakissa
Leopardus geoffroyi – vuorikissa
Leopardus guigna – yökissa eli kodkod
Leopardus jacobitus – andienkissa
Leopardus pajeros – pampasinkissa
Leopardus pardalis – oselotti
Leopardus tigrinus – tiikerikissa eli onsilla
Leopardus wiedii – pitkähäntäkissa eli puuoselotti
Leptailurus – servaalit
Leptailurus serval – servaali
Lynx – ilvekset
Lynx canadensis – kanadanilves
Lynx lynx – ilves
Lynx pardinus – espanjanilves
Lynx rufus – punailves
Pardofelis – marmorikissat
Pardofelis marmorata – marmorikissa
Prionailurus – aasianmetsäkissat
Prionailurus bengalensis – leopardikissa
Prionailurus iriomotensis – iriomotenkissa
Prionailurus planiceps – litteäpääkissa eli malesiankissa
Prionailurus rubiginosus – ruostetäpläkissa
Prionailurus viverrinus – kalastajakissa
Profelis – afrikankultakissat
Profelis aurata – afrikankultakissa
Puma – puumat
Puma concolor – puuma
Puma yagouaroundi – jaguarundi
Josh Dun

Josh Dun
Joshua "Josh" William Dun (s. 18. kesäkuuta 1988 Columbus, Ohio) on yhdysvaltalainen rumpali, joka tunnetaan mm. duosta Twenty One Pilots.
Elämä

Dun kasvoi kahden siskon, Ashleyn ja Abigailin, sekä veljen Jordanin kanssa. Hän opetti itsensä soittamaan rumpuja, kun oli nuori, ja sanoo pyöräillensä joka viikko paikalliseen musiikkiliikkeeseen soittamaan sähkörumpuja kunnes hänet häädettäisiin kaupasta. Joshin mukaan hän ei oikeastaan saanut kuunnella musiikkia lapsena, mutta saattoi käydä musiikkikaupassa kysymässä suosituksia sen työntekijöiltä. "Saatoin monesti piilottaa albumeita kuten Green Dayn Dookie sänkyni alle. Joskus vanhempani löysivät ne ja olivat todella vihaisia, ja pakottivat minut kuuntelemaan kristillistä alternatiivista, kuten Relient K". Dun työskenteli Guitar Centerillä kolme vuotta. Siellä hän työskenteli Twenty One Pilotsin edellisen rumpalin Chris Salih'n kanssa.
Joulukuussa 2018 Dun kihlautui Debby Ryanin kanssa. Pari avioitui joulukuussa 2019.
Ura

House of Heroes (maaliskuu-lokakuu 2010)
Maaliskuussa 2010 Dun liittyi House of Heroesiin bändin rumpalin, Colin Rigsbyn ehdotuksen kautta, sillä hän jättäisi bändin hetkeksi, saadakseen aikaa perheensä kanssa. Josh kiersi bändin livekiertueella lokakuuhun asti, kunnes bändin alkuperäinen rumpali palasi takaisin tauoltaan.
twenty one pilots
Pääartikkeli: Twenty One Pilots
Vuonna 2011, Dun meni Twenty One Pilotsin keikalle bändin silloisen rumpalin, Chris Salih'n kutsusta kuultuaan bändin demon. Hän piti trion esiintymisestä ja hiljattain show'n jälkeen hän tapasi bändin päälaulaja Tyler Josephin, ja pari päivää myöhemmin he alkoivat viettää aikaa yhdessä ja rakensivat ystävyyssuhteen.
Myöhemmin sinä vuonna, Nick Thomas ja Chris Salih jättivät bändin, syinä kiireiset aikataulut, ja Josh lopetti työnsä Guitar Centerillä soittaakseen keikan Josephin kanssa. He ehtivät soittaa yhden kappaleen ennen kuin virkavalta keskeytti konsertin. Siitä lähtien Dun on ollut bändin täysaikainen rumpali. Duo julkaisi bändin toisen studioalbumin, Regional at Best, 8. huhtikuuta 2011. Vuoden 2012 huhtikuussa hän allekirjoitti sopimuksen Atlantic Recordsin tytäryhtiö Fueled by Ramenin kanssa.
Bändin kolmas levy, Vessel, julkaistiin 8. tammikuuta 2013. Neljäs albumi, Blurryface, julkaistiin 17. toukokuuta 2015, eli kaksi päivää ennen oikeaa julkaisupäivää. Viides albumi, Trench, julkaistiin 5. lokakuuta 2018.
Josh Dun esiintymässä Twenty One Pilotsin kanssa 2016.
Kivesjärven rantatie

Kivesjärven rantatie on päällystämätön tieosuus Paltamon kunnassa sijaitsevan Kivesjärven koillisrannalla. Se yhdistää Kivesjärven kylän Hakasuon kylään ja Manamansalontiehen Tien pituus on 7,3 kilometriä, ja se on osa Paltamon ja Vaalan välistä vanhaa maantietä. Nykyisin tie on numeroitu yhdystieksi 8821. Tietä käyttävät pääasiassa paikalliset asukkaat ja se on liikenteellisesti merkittävä yhdystie. Tie seurailee koko matkaltaan Oulun ja Kontiomäen välistä rautatietä. Tien liikenneturvallisuutta parannettiin Oulun–Kontiomäen rautatien sähköistystöiden yhteydessä poistamalla Viitalan tasoristeys tien pohjoispäästä ja linjaamalla tie uudelleen. Samalla tien ja valtatien 22 liittymä siirrettiin rautatien eteläpuolelle.
Klagenfurter Dom

| Klagenfurter Dom |
| --- | --- |

Sijainti:  Klagenfurt, Itävalta
Koordinaatit:  46°37′19.69″N, 14°18′34.84″E
Kirkkokunta:  roomalaiskatolinen
Rakentamisvuosi:  1581
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Klagenfurter Dom on tuomiokirkko itävaltalaisen Klagenfurtin kaupungin keskustassa. Se on pyhitetty pyhälle Pietarille ja Paavalille. Kirkon rakennuttivat Kärntenin protestanttiset säädyt 1500-luvun toisella puoliskolla. Vastauskonpuhdistuksen myötä kirkko kuitenkin päätyi katoliselle sääntökunnalle jesuiittaveljestölle. Roomalais-katolisen Gurkin hiippakunnan tuomiokirkkona kirkko on toiminut vuodesta 1787 lähtien.
Aiheesta muualla

Kuvia tai muita tiedostoja aiheesta Klagenfurter Dom Wikimedia Commonsissa
Julija Tkatš

| Mitalit> Maa:   Ukraina.Naispaini.MM-kilpailut  | Mitalit> Maa:   Ukraina.Naispaini.MM-kilpailut  | Mitalit> Maa:   Ukraina.Naispaini.MM-kilpailut  | Maa:   Ukraina> Naispaini. |
| --- | --- | --- | --- |
|  Kultaa | Taškent 2014 | 63 kg |  |
|  Hopeaa | Pariisi 2017 | 63 kg |  |
|  Pronssia | Las Vegas 2015 | 63 kg |  |
|  Pronssia | Budapest 2018 | 62 kg |  |
| Euroopan kisat  | Euroopan kisat  | Euroopan kisat  |  |
|  Kultaa | Minsk 2019 | 62 kg |  |
|  Hopeaa | Baku 2015 | 63 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Dortmund 2011 | 63 kg |  |
|  Kultaa | Belgrad 2012 | 63 kg |  |
|  Kultaa | Rooma 2020 | 62 kg |  |
|  Hopeaa | Riika 2016 | 63 kg |  |
|  Hopeaa | Zagreb 2023 | 59 kg |  |
|  Pronssia | Baku 2010 | 63 kg |  |
|  Pronssia | Vantaa 2014 | 63 kg |  |
|  Pronssia | Novi Sad 2017 | 63 kg |  |
|  Pronssia | Bukarest 2024 | 62 kg |  |
Julija Anatolijivna Tkatš (ukr. Юлія Анатоліївна Ткач, o.s. Ostaptšuk, ukr. Остапчук, s. 26. syyskuuta 1989 Kovel) on ukrainalainen naispainija, maailman- ja Euroopan mestari.
59, 62 ja 63 kg:n sarjoissa paininut Tkatš voitti maailmanmestaruuden Taškentissa 2014. Hän saavutti MM-hopeaa Pariisissa 2017 sekä MM-pronssia Las Vegasissa 2015 ja Budapestissa 2018. Hän voitti Euroopan mestaruuden Dortmundissa 2011, Belgradissa 2012 ja Roomassa 2020. EM-hopeaa hän sai Riiassa 2016 ja Zagrebissa 2023 sekä EM-pronssia Bakussa 2010, Vantaalla 2014, Novi Sadissa 2017 ja Bukarestissa 2024. Euroopan kisoissa hän on saanut kultaa Minskissä 2019 ja hopeaa Bakussa 2015. Pekingin kesäolympialaisissa 2008 Tkatš oli sarjan 63 kg yhdestoista, Lontoossa 2012 seitsemäs ja Rio de Janeirossa 2016 yhdeksäs. Juniorisarjoissa hän voitti maailmanmestaruuden ja kolme Euroopan mestaruutta.